Document ID: /roh_data/filtered/swiss_laws_in_ROH.jsonl.gz/135

425.170

Ordinaziun davart las chasas da dimora en ils fatgs da scola media (ODM)

dals 02-07-2019 (versiun dals 01-08-2019)

Sa basond sin l'art. 45 al. 1 da la constituziun chantunala1)

relaschà da la regenza ils 2 da fanadur 2019

1. Disposiziuns generalas

Intent

Art.  1 1 Questa ordinaziun regla – en ils fatgs da scola media – la direcziun da la chasa da dimora chantunala sco er las concessiuns da contribuziuns a las chasas da dimora da scolas medias privatas.

2. Chasa da dimora chantunala

Organisaziun

Art.  2 1 La chasa da dimora chantunala cumpiglia il manaschi d'abitar als lieus Convict e Scalära a Cuira.

Incarica

Art.  3 1 Il manaschi d'abitar:

a)

porscha a scolaras grischunas ed a scolars grischuns alloschi en ina cuminanza famigliara per pretschs commensurads;

procura   per   l'alimentaziun   da   las   abitantas   e   dals   abitants   dal   manaschi d'abitar;

po   metter   a   disposiziun   ses   servetschs   a   terzas   persunas   per   pretschs commensurads.

b)

c)

1) DG 110.100 * tabellas da las modificaziuns a la fin dal relasch

1

425.170

Direcziun, urden da chasa

Art.  4 1 La manadra u il manader dal manaschi d'abitar è suttamess a l'uffizi. Ella u el relascha in urden da chasa che vegn approvà da l'uffizi.

2 La manadra u il manader dal manaschi d'abitar:

a)

b)

c)

procura per in abitar assistì per abitantas minorennas ed abitants minorens;

è responsabla u responsabel per ina gestiun moderna ed economica;

planisescha l'engaschament da las collavuraturas e dals collavuraturs ed ha il dretg da dar directivas ad ellas ed ad els.

Cuvrida dals custs

Art.  5 1 Il   departament   fixescha   ils   pretschs   per   il   manaschi   d'abitar   uschia,   che   quels permettan da cuvrir 75 pertschient dals custs da gestiun.

2 Ils   custs   da   gestiun   per   l'alimentaziun   da   las   abitantas   e   dals   abitants   vegnan cuvrids a 100 pertschient tras las dunsenas.

3 Ils custs da gestiun sa basan sin il resultat annual dal product "manaschi d'abitar" respectivamain "manaschi d'alimentaziun" da l'uffizi e sa cumponan:

a)

b)

c)

dals custs da persunal e dals custs materials;

plus custs traversals per prestaziuns da l'administraziun chantunala;

plus custs per las localitads tenor la calculaziun da l'uffizi da construcziun auta;

minus correctura da surfatscha dal lieu Convict (mo custs da gestiun per il manaschi d'abitar);

minus quota d'investiziun cuntegnida en il tschains da locaziun;

minus retgav.

d)

e)

f)

Admissiun

Art.  6 1 Annunzias per l'admissiun al manaschi d'abitar pon vegnir inoltradas durant l'entir onn.

2 Davart   l'admissiun   d'abitantas   e   d'abitants   decida   la   manadra   u   il   manader   dal manaschi d'abitar sin basa da la disponibladad da chombras singulas e da chombras dublas. L'admissiun vala per regla per 1 onn.

3 L'utilisaziun vegn reglada en in contract da locaziun.

Alloschi, alimentaziun en il manaschi d'abitar

Art.  7 1 La manadra u il manader dal manaschi d'abitar attribuescha chombras singulas u chombras dublas a las abitantas ed als abitants.

2 Las   abitantas   ed   ils   abitants   vegnan   alimentads   da   glindesdi   en   damaun   fin venderdi a mezdi.

2

425.170

Disditga

Art.  8 1 Sch'i n'èn betg avant maun avunda plazzas libras, po la manadra u il manader dal manaschi d'abitar disdir en scrit la plazza ad abitantas maiorennas ed ad abitants maiorens, e quai fin mez matg per la fin da l'onn da scola.

2 Ils termins da disditga vegnan reglads en il contract da locaziun.

Disciplina, procedura disciplinara

Art.  9 1 Cun l'annunzia s'obligheschan las abitantas ed ils abitants d'observar l'urden da chasa   sco   er   las   instrucziuns   da   la   manadra   u   dal   manader   e   dal   persunal   dal manaschi d'abitar.

2 L'urden da chasa regla la procedura disciplinara.

Malsogna

Art.  10 1 Abitantas ed abitants daventads malsauns ston annunziar quai immediatamain a la manadra u al manader dal manaschi d'abitar. Sche necessari vegn consultada ina media u in medi, en cas grevs orientescha la manadra u il manader dal manaschi d'abitar immediatamain las persunas che han la tgira genituriala. Ils custs da l'agid medical ston vegnir pajads da l'abitanta u da l'abitant.

3. Incarica e pajament da contribuziuns a chasas da dimora da scolas medias privatas

Incarica

Art.  11 1 L'incarica a las chasas da dimora da scolas medias privatas è ina part integrala da l'incarica da prestaziun ad ina scola media privata tenor l'artitgel 10 alinea 1 da la lescha davart las scolas medias en il chantun Grischun (lescha davart las scolas medias)2).

2 Il rapport sto vegnir fatg tenor las directivas da l'incarica da prestaziun da la scola media privata.

Scolaras e scolars cun dretg da survegnir contribuziuns Art.  12 1 Scolaras   grischunas   e   scolars   grischuns   en   il   senn   da   l'artitgel 2 alinea 3   da   la lescha davart las scolas medias3), che abitan en ina chasa da dimora d'ina scola media privata, valan sco scolaras e scolars cun dretg da survegnir contribuziuns.

2) DG 425.100 3) DG 425.100

3

425.170

2 Scolaras grischunas e scolars grischuns che abitan en ina chasa da dimora d'ina scola media privata, da las qualas e dals quals ils geniturs prendan domicil da dretg civil ordaifer il chantun Grischun durant in onn da scola avant il cumenzament dal penultim onn da scolaziun, valan fin la fin da l'onn da scola sco scolaras grischunas e scolars grischuns en il senn da la lescha davart las scolas medias.

3 Scolaras grischunas e scolars grischuns che abitan en ina chasa da dimora d'ina scola media privata, da las qualas e dals quals ils geniturs prendan domicil da dretg civil ordaifer il chantun Grischun durant il penultim respectivamain durant l'ultim onn da scolaziun, valan fin al diplom sco scolaras grischunas e scolars grischuns en il senn da la lescha davart las scolas medias.

4 La regulaziun da l'alinea 2 e da l'alinea 3 po vegnir applitgada ina giada durant l'entira scolaziun.

Annunzia da scolaras e scolars cun dretg da survegnir contribuziuns

Art.  13 1 Las scolas medias privatas annunzian a l'uffizi fin ils 15 da fanadur las scolaras ed ils   scolars   cun   dretg   da   survegnir   contribuziuns,   che   frequentan   l'onn   da   scola scadent.

Cumprova dal basegn

Art.  14 1 Sche   la   media   dal   dumber   da   scolaras   e   scolars   cun   dretg   da   survegnir contribuziuns da la perioda da 4 onns da l'incarica da prestaziun precedenta è pli pitschna che trais, vala il basegn per la chasa da dimora sco betg pli cumprovà.

2 En cas d'in basegn betg cumprovà vegn abolì il dretg da survegnir contribuziuns per la chasa da dimora durant la perioda da l'incarica da prestaziun suandanta. La cumprova dal basegn vegn mintgamai controllada da nov suenter 4 onns.

Basa da calculaziun

Art.  15 1 La basa per calcular la pauschala da letgs e las contribuziuns d'investiziun è la media dal dumber da scolaras e scolars cun dretg da survegnir contribuziuns da la perioda da 4 onns da l'incarica da prestaziun precedenta.

Pauschalas da letgs e contribuziun da basa

Art.  16 1 Per lur chasas da dimora cun dretg da survegnir contribuziuns paja il chantun a las scolas medias privatas mintga onn ina pauschala da letgs per la media matematica da scolaras e scolars cun dretg da survegnir contribuziuns.

2 Per   lur   chasas   da   dimora   cun   dretg   da   survegnir   contribuziuns   paja   il   chantun mintga onn supplementarmain a las scolas medias privatas – per scola media – ina contribuziun   da   basa   per   la   direcziun   da   la   chasa   da   dimora.   L'autezza   da   la pauschala da letgs e da la contribuziun da basa a la direcziun da la chasa da dimora sa drizza tenor las tariffas da contribuziun per las chasas da dimora en il sectur da la furmaziun professiunala.

4

425.170

Termins da pajament

Art.  17 1 Il   termin   e   la   dimensiun   dal   pajament   da   las   contribuziuns   sa   drizzan   tenor l'artitgel 24 alinea 1 da l'ordinaziun davart pajaments da contribuziuns e taxas en ils fatgs da scola media dal chantun Grischun4).

Contribuziun d'investiziun

Art.  18 1 Per lur chasas da dimora cun dretg da survegnir contribuziuns paja il chantun a las scolas medias privatas contribuziuns d'investiziun en il senn da l'artitgel 45 da la lescha   davart   la   furmaziun   professiunala   e   davart   purschidas   da   furmaziun cuntinuanta5)  sco   er   da   l'artitgel 8   da   l'ordinaziun   davart   il   subvenziunament d'edifizis en la furmaziun professiunala, en purschidas da furmaziun cuntinuanta e da scolas autas (ordinaziun da construcziun LFurm)6).

2 L'andament   e   la   procedura   sa   drizzan   confurm   al   senn   tenor   l'ordinaziun   da construcziun LFurm.

3 En cas d'ina utilisaziun maschadada tras scolaras e scolars cun dretg da survegnir contribuziuns e scolaras e scolars senza dretg da survegnir contribuziuns vegn la contribuziun d'investiziun cunfinada tenor la relaziun da questas scolaras e da quests scolars.

4) DG 425.080 5) DG 430.000 6) DG 430.150

5

425.170

Tabella da las modificaziuns - tenor conclus

Conclus 02-07-2019

Entrada en vigur 01-08-2019

Element relasch

Modificaziun emprima versiun

Publicaziun en la CUL 2019-014

6

425.170

Tabella da las modificaziuns - tenor element

Element relasch

Conclus 02-07-2019

Entrada en vigur 01-08-2019

Modificaziun emprima versiun

Publicaziun en la CUL 2019-014

7